Han deltok i semifinalen for den første norske finalen i Melodi Grand Prix 1960 med «Frøken Alfabet» (Ernst Aas/ Oddvar Eika) og «Det blir sol hvor vi seiler» (Magnar Skorgen/ Egil Hagen). «Frøken Alfabet» gikk videre til finalen der den endte sist, sunget av Per Müller. Jens Book-Jenssen spilte inn både «Frøken Alfabet» og «Det blir sol hvor vi seiler» med Willy Andresens orkester 29. februar 1960. De to innspillingene ble utgitt på singelen HMV 45-AL 6092.